Ku mugoroba wo kuri uyu wa gatatu tariki ya 6/06/2018, haraye habaye inama yahuje ubuyobozi, abatoza, abakinnyi ndetse n'abahagarariye abafana yari igamije kuganira ku bibazo byaba byihishe inyuma y' umusaruro muke uri kugaragara muri iyi minsi.
Ni inama yabereye ku Kimihurura ahagana mu ma saa kumi n'ebyiri nyuma y'imyitozo yabereye mu Nzove mu rwego rwo kwitegura umukino wa Musanze FC uzabera i Musanze kuri uyu wa gatanu.
Iyi nama yayobowe na Perezida w'ikipe Paul Muvunyi yaganiriye ku bibazo bitandukanye biri gutuma ikipe ititwara neza, abakinnyi bakaba bahawe urubuga bamwe bagaragaza ko hari ibitagenda neza mu mibanire hagati y'abakinnyi bamwe n'umutoza ndetse no hagati y'abatoza,ibi bigatuma hari abadakina bigira ingaruka ku musaruro ikipe iba itegerejweho.